
"Tiedät, mitä intohimo on


Kun vapisee kehon solut


Kun halu halata


Peittää taivaan muodot”









Tukholma-Frankfurt kone laskeutui täsmälleen aikataulussa klo 13.30. Krista käveli nopeasti saapuneiden alueen uloskäynnille. Michael odotti häntä siellä.


He olivat tavanneet Itävallan Alpeilla Lechin hiihtokeskuksessa.


Krista, hänen miehensä Edward ja heidän 16-vuotias poikansa Sebastian olivat olleet siellä silloin lomalla ystäviensä Birgitin, Lennartin ja myös heidän 16-vuotiaan poikansa Karlin kanssa.


Oli maaliskuun ensimmäinen viikko. Aurinko paistoi koko viikon, alppirinteet olivat auringossa kimaltelevan pehmeän lumen peitossa, joten hiihto oli nautinto.


Krista oli rakastunut Alppeihin jo ensimmäisestä vierailustaan lähtien, käydessään opiskelijana luokkatovereidensa kanssa vuorilla. Ja nyt, laskeutuessaan rinteestä kirkkaan sinisen taivaan alla lumivalkoisten vuorten ympäröimänä Krista tunsi täydellisen vapauden ja loputtoman onnen sisällään. Tällaista on täydellinen yhteys luontoon, hän ajatteli hymyillen.


Edward ja Lennart olivat yhdessä rakennusalalla ja juttelivat liiketoiminnasta koko ajan lomallaan, mikä ärsytti Kristaa kovasti. He eivät lasketelleet paljon. Enimmäkseen he istuivat oluen ääressä baareissa, joita Lechissä on yllin kyllin. Birgitille laskettelu ei ollut hänen suosikkilajinsa.


Hän vietti aktiivisesti aikaa putiikeissa. Pojat lumilautailivat omilla reiteillään erillään aikuisista, joten Krista lasketteli enimmäkseen yksin. Mutta se ei häntä paljon häirinnyt. Hän rakasti tätä urheilua, ilmapiiriä ja rentoja iloisia turisteja. Kaikki näyttivät olevansa täällä onnellisia.


Sinä päivänä Krista lasketteli jälleen yksin. Sää oli kuin tilauksesta aurinkoinen. Taivas oli pilvetön. Rinteiden baareista kuului sinne kutsuvaa iloista musiikkia. Krista pysähtyi yhteen baariin juomaan paikallista Jäger teetä.


Sattumalta baaritiskillä hän huomasi hänelle miellyttävästi hymyilevän miehen. Mies oli ystäviensä kanssa. Krista istu heitä lähellä. He puhuivat äänekkäästi ja nauroivat.


Krista tunsi jopa itsensä kateelliseksi. Kaikki muut ihmiset laskettelivat yhdessä, kun taas hän oli yksin. Sillä hetkellä Krista tunsi Edwardin loukanneen häntä poissaolollaan. Loman aikana Edvardille oli mielenkiintoisempaa istua Lennartin kanssa baarissa kuin lasketella vaimonsa kanssa.


Krista ja Edward olivat olleet naimisissa lähes 20 vuotta. Heidän parisuhteensa oli muuttunut rakkaudesta ystävyyteen tai pikemminkin kumppanuuteen.


Tätä ajatellessaan Krista tilasi lisää Jäger teetä. Samalla hänen sekä hymyilevän miehen katseet kohtasivat. Krista hymyili takaisin. Mies aloitti keskustelun ensimmäisenä.


Hän puhui englantia amerikkalaisittain. Krista oli ammatiltaan englannin kielen opettaja ja johti Tukholmassa sijaitsevaa liikemiehille suunnattua kielikouluaan.


- Missä on teidän laskettelijaryhmänne? - mies kysyi viehättävästi hymyillen.


-Mistä tiedätte, että kuulun laskettelijaryhmään? - Krista vastasi yllättyneenä.


- Näin teidät eilen yökerhossa. Teillä on mielenkiintoinen ryhmä.


- Emme ole turistiryhmä, vaan kaksi perhettä lasten kanssa.


He todella kävivät eilen yökerhossa kuuntelemassa paikallista tirolilaista livemusiikkia.


- Oho, en voisi kuvitellakaan, että noin nuorella äidillä on jo aikuinen poika. Mistä olette kotoisin?


- Kiitos kohteliaisuudesta, - Krista vastasi viehkeästi hymyillen. Nimeni on Krista, olen Tukholmasta entä sinä?


- Nimeni on Michael, olen kotoisin New Yorkista. Työskentelen tällä hetkellä Frankfurtissa USB-pankissa.


-Lasketellaanko yhdessä, - Michel ehdotti.


-Lasketellaan, - Krista suostui.


Loppujen lopuksi hän oli tylsistynyt olla yksin.


Ja he kaksi hiihtivät rinnettä pitkin alas siksakkia vasemmalle ja oikealle ylpeästi seisovien vuorten ympäröimänä.


Michael lasketteli kauniin ammattilaisesti. Krista seurasi häntä ja matki hänen tyyliään. He laskettelivat synkronisesti samassa rytmissä. Michael tunsi Kristan hengityksen takanaan, ja se kiihotti häntä. Kristakin sai myös hänelle aiemmin tuntemattomia energisiä impulsseja. Tällaisessa sopusoinnussa he laskeutuivat kylään. Krista ei ehtinyt edes huomata, kun he olivat jo kylässä alhaalla. Hän halusi jatkaa tätä maagista laskua loputtomiin. He pysähtyivät, ja Michael halasi häntä kiittäen seurasta.


-Lähden huomenna Frankfurtiin, mutta haluaisin nähdä sinut uudelleen, - hän sanoi.


Mekaanisesti, kuin lumoutuneena, Krista otti käyntikorttinsa takkinsa taskusta ja ojensi sen hänelle.


-Tässä on käyntikorttini, soita minulle Frankfurtista,-hän vastasi iloisella silmänräpäytyksellä. Michael iski silmää takaisin, ja he erosivat.


Tukholmassa alkoi loman jälkeen tavallinen arki elämä: työ, kotityöt, joskus tapaamiset ystävien kanssa. Mutta nyt nämä arkitoimet olivat paljon miellyttävämpiä. Hänellä oli oma salaisuutensa - Michael.


Michael soitti hänelle lähes joka päivä kertoen työstään ja elämästään Frankfurtissa.


Ilmeni, että hän oli myös naimisissa, mutta hänen vaimonsa ja lapsensa asuivat New Yorkissa. Puhuessaan puhelimessa he tutustuivat toisiinsa. He jakoivat toisilleen päivän tapahtumat ja puhuivat huomisen suunnitelmista. Joskus Krista valitti hänelle epäonnistumisista työssään ja jopa kysyi häneltä neuvoa. Michael oli taas kiinnostunut siitä, mitä Kristalla oli yllään, minkä väriseksi hänen kyntensä oli lakattu tänään ja millainen hiustyyli hänellä oli. Krista oli tietysti erittäin otettu tästä. Hän odotti näitä soittoja kaivaten kuulla hänen samettibaritoniaan, johon hän oli jo rakastunut.


Michaelin puheluista tuli pian välttämätön osa Kristan elämää. Ja niin he soittelivat toisilleen lähes kolmen kuukauden ajan, kunnes Michael ehdotti hänelle tapaamista Frankfurtissa.


Ja sitten Kristalla tuli ongelma, miten kertoa Edwardille matkasta Frankfurtiin.


Eikä hän voinut olla menemättä Michaelin luo. Kristan oli nähtävä hänet.


Ratkaisuksi löytyi Frankfurtissa järjestettävä kielikoulujen kansainvälinen symposium vieraiden kielten opetuksesta.


Hän kertoi Edwardille, että symposiumi kestää kolme päivää.


Ja nyt hän oli jo tulossa Frankfurtin lentokentän saapuneiden matkustajien uloskäynnille.


Yhtäkkiä Krista tunsi olonsa levottomaksi. Oikeastaan he olivat vain tähän asti soitelleet toisilleen kolme kuukauden ajan. He olivat kommunikoineet vain puhelimitse tuntematta toisiaan sen enempää.


-Hullua, - Krista ajatteli itsekseen. Mitä minä teen, miksi tulin tänne?


Krista päätti kääntyä heti toiseen suuntaan, kun yhtäkkiä hän kuuli tutun äänen: Krista!


Michael käveli häntä vastaan iloisesti hymyillen. Hänen silmänsä loistivat ja hän näytti olevan täysin huumaantunut. Vasta nyt Krista huomasi punaisen ruusukimpun Michaelin kädessä.


-Tervetuloa Frankfurtiin, -


hän sanoi ojentaessaan ruusukimppua.


-Olen erittäin iloinen nähdessäni sinut jälleen, - hän kuiskasi Kristan korvaan hellästi halaten.


-Olen todella onnellinen! Unelmani toteutuivat! Olin kuvitellut tätä tapaamista niin usein ja nyt sinä oletkin täällä!


Michael otti Kristan matkalaukun ja halaten he lähtivät ulos.


Krista ei vieläkään tuntenut oikeasti olevansa Frankfurtissa kävelemässä hänelle lähes tuntemattoman miehen kanssa hymyillen ilosta.


Sitten he saapuivat parkkipaikalle Michaelin Mercedes SLK avoautolle. Frankfurtissa toukokuun lopulla oli Tukholmaan verrattuna erittäin lämmintä.

